**Convocatòria de premsa, dimecres 15 de setembre, 11.30 h**

**L’Ajuntament del Prat i la PTP presenten un estudi sobre connexions ferroviàries amb alternatives a l’ampliació de l’aeroport del Prat**

**L’Ajuntament del Prat i l’Associació per a la Promoció del Transport Públic (PTP) aposten per un model d’infraestructures sostenible, adequat a l’actual context d’emergència climàtica.**

L’Ajuntament del Prat i l’Associació per a la Promoció del Transport Públic (PTP) presenten demà, dimecres 15 de setembre, l’informe sobre les necessitats de connexió ferroviària del sistema aeroportuari català, com a alternativa a l’ampliació de pistes de l’aeroport del Prat. La presentació de l’estudi anirà a càrrec de l’alcalde del Prat de Llobregat, Lluís Mijoler, i del president de l’Associació per a la Promoció del Transport Públic (PTP), Adrià Ramírez.

Mitjançant aquest informe, l’Ajuntament del Prat i la PTP volen contribuir a promoure alternatives per a un model d’infraestructures sostenible, adequat a l’actual context d’emergència climàtica.

L’acte es farà demà a les 11.30 h davant de l’estació de Renfe del Prat, a l’aire lliure. Serà just davant de l’emplaçament on s’hauria d’ubicar l’estació intermodal del Prat, que connectaria les linies de Rodalies de Renfe que passen pel municipi: R2 (R2 Sud i R2 Nord), l’estació de la L9 de metro i els trens d’alta velocitat, que encara no s’aturen al municipi. En aquests moments, ja existeix una estació de trens d’alta velocitat construïda i annexa a l’estació de Rodalies, però que no està en funcionament.

|  |
| --- |
| **CONVOCATÒRIA ALS MITJANS DE COMUNICACIÓ** |
| **ACTE:** | Presentació de la proposta per millorar les connexions ferroviàries per vertebrar un sistema aeroportuari català |
| **DIA:** | Dimecres, 15 de setembre |
| **HORA:** | 11.30 h  |
| **LLOC:** | Davant de l’estació de Renfe del Prat de Llobregat (exterior) |
|  |  |
|  |  |